Fyrsti fundur nýkjörinnar sveitarstjórnar sunnan heiðar Fyrsti fundur nýkjörinnar sveitarstjórnar , hreppanna fjögurra er nú hafa sameinast sunnan heiðar verður í stjórnsýsluhúsinu að Innra Mel 2 í Hagamelshverfinu í dag og hefst fundurinn klukkan 16:00 . Á fundinum verður kosinn oddviti sveitarfélagsins , skipað verður í nefndir og ráð á vegum sveitarfélagsins , umræða verður um ráðningu sveitarstjóra og nafn hins nýja sameinaða sveitarfélags verður ákveðið . Eins og fram hefur komið í fréttum Skessuhorns hlaut nafnið Hvalfjarðarsveit mest fylgi kjósenda í skoðanakönnun sem fram fór samhliða sveitarstjórnarkosningum .